# Jäsenyysmallien jäsenmaksutuottoja eri skenaarioissa

Jäsenyysmalleille on laadittu esimerkkiskenaarioita jäsenmaksukertymistä tilanteissa, joissa jäsenmäärä kasvaa, pysyy ennallaan tai pienenee. Skenaariot on koottu taulukkoon 1. Skenaarioiden vertailukohtana on vuoden 2023 talousarvioesitys. Taulukossa jokaiseen skenaarioon on merkitty **lihavoituna jäsenmaksutuotto**, sen alla laskuperusteena käytetty jäsenmäärä ja alimpana erotus vuoden 2023 talousarvion omarahoitusosuuteen.

*Taulukko 1. Jäsenmallien jäsenmaksutuotto, jäsenmaksuperuste ja omarahoituksen muutos eri skenaarioissa.*

|  |  |  |  |  |  |  |  |
| --- | --- | --- | --- | --- | --- | --- | --- |
|  | **talousarvio 2023** | **1a korkea- koulut jäseninä** | **1b korkea- koulut jäseninä** | **2a katto- järjestö** | **2b katto- järjestö** | **3 palvelu- keskeinen malli** | **4 nykymalli, matalampi jäsenmaksu** |
| jäsenmaksu | 0,6€ per opiskelija | 0,50€ per opiskelija | 0,20€ per opiskelija | 500€ | porrastettu | porrastettu | 0,20€ per opiskelija |
|
| nouseva jäsenmäärä | **174 000 €**  290 000 op.  101 500 € | **145 000 €**  290 000 op.  72 500 € | **58 000 €**  290 000 op.  –14 500 € | **21 500 €**  43 yhteisöä  –51 000 € | **107 500 €**  43 yhteisöä  35 000 € | **76 000 €**  38 yhteisöä  3 500 € | **48 667 €**  290 000 op.  –14 500 € |
| säilyvä jäsenmäärä | **72 500 €**  116 000 op.  0 € | **76 397 €**  152 794 op.  3 897 € | **30 559 €**  152 794 op.  –41 941 € | **14 000 €**  28 yhteisöä  – 58 500 € | **42 200 €**  28 yhteisöä  –30 300 € | **27 400 €**  28 yhteisöä  –45 100 € | **26 167 €**  116 000 op.  –49 300 € |
| laskeva jäsenmäärä | **60 000 €**  100 000 op.  –12 500 € | **50 000 €**  100 000 op.  – 22 500 € | **20 000 €**  100 000 op.  – 52 500 | **10 000 €**  22 yhteisöä  –62 500 € | **32 200 €**  22 yhteisöä  –40 300 € | **20 850 €**  22 yhteisöä  –51 650 € | **18 667 €**  100 000 op.  –52 500 € |

**1. Korkeakoulut jäseninä**

Jäsenyysmallin jäsenmaksu on versiossa 1a 0,50 €/opiskelija ja versiossa 1b 0,20 €/opiskelija. Opiskelijamääränä käytetään FTE-laskennan mukaista määrää. Säilyvän jäsenmäärän jäsenmaksukertymä on laskettu liiton nykyisten jäsenyhteisöjen edustamien korkeakoulujen opiskelijamäärän mukaan. Nouseva jäsenmäärä on arvio kaikista korkeakouluopiskelijoista, laskeva puolestaan noin kolmasosa tuosta määrästä.

**2. Korkeakoululiikunnan kattojärjestö**

Jäsenyysmallin jäsenmaksu on versiossa 2a kaikille samansuuruinen 500 €/jäsenyhteisö, ja versiossa 2b se on porrastettu jäsenyhteisöjen jäsenmäärän perusteella. Esimerkki porrastuksesta on taulukossa 2. Version 2b kasvava jäsenmäärä on laskettu siten, että jäsenenä ovat kaikki korkeakoulut ja lisäksi kourallinen muita toimijoita. Jäsenmaksu on laskettu nykyisten jäsenten keskimääräisen maksun mukaan. Laskevassa jäsenmäärässä jokaiselta jäsenmaksuportaalta on vähennetty yksi jäsen.

*Taulukko 2. Esimerkki jäsenmaksujen porrastuksesta mallissa 2b.*

|  |  |
| --- | --- |
| **Jäsenmäärä** | **Jäsenmaksun suuruus** |
| 10 000 + | 5 000 € |
| 8 000–10 000 | 4 000 € |
| 6 000–8 000 | 3 000 € |
| 4 000–6 000 | 2 000 € |
| 2 000–4 000 | 1 400 € |
| 1 000–2 000 | 800 € |
| 500–1 000 | 500 € |
| alle 500 | 300 € |

**3. Palvelukeskeinen malli**

Jäsenyysmallin jäsenmaksu on nykyistä pienempi ja porrastettu jäsenmäärän perusteella esimerkiksi taulukon 3 mukaisesti. Tuottoihin ei ole laskettu palvelujen myyntituloja, vaan niiden laatiminen ja hinnoittelu tulevat ajankohtaisiksi mallin mahdollisen jatkovalmistelun myötä. Skenaarioissa kasvava jäsenmäärä on laskettu siten, että jäsenenä ovat kaikkien korkeakoulujen opiskelija- ja ylioppilaskunnat. Jäsenmaksu on laskettu nykyisten jäsenten keskimääräisen maksun mukaan. Laskevassa jäsenmäärässä jokaiselta jäsenmaksuportaalta on vähennetty yksi jäsen.

*Taulukko 3. Esimerkki jäsenmaksun porrastuksesta mallissa 3.*

|  |  |
| --- | --- |
| **Jäsenmäärä** | **Jäsenmaksu** |
| 10 000 + | 3 000 € |
| 8 000–10 000 | 2 500 € |
| 6 000–8 000 | 2 000 € |
| 4 000–6 000 | 1 500 € |
| 2 000–4 000 | 1 000 € |
| 1 000–2 000 | 600 € |
| 500–1 000 | 300 € |
| alle 500 | 150 € |

**4. Nykymalli, matalampi jäsenmaksu**

Jäsenyysmallin jäsenmaksu on 0,20€/opiskelija. Nouseva jäsenmäärä on arvio kaikista korkeakouluopiskelijoista, laskeva puolestaan noin kolmasosa tuosta määrästä.